PMIndiaData/PMIndiaSum huggingface dataset:
প্রধান মন্ত্রীনা মালেম অসিদা কোবিদ ১৯ লান্থেংননবা দিজিতেল পব্লিক গুদ অমা ওইনা ভারতনা পীরিবা কোৱিন প্লেতফোর্ম অসিদা কোৱিন গ্লোবেল কনক্লেবতা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা ঙসি কোবিদ ১৯ লান্থেংননবা দিজিতেল পব্লিক গুদ অমা ওইনা ভারতনা পীরিবা কোৱিন প্লেতফোর্ম অসিদা কোৱিন গ্লোবেল কনক্লেবতা ৱা ঙাংখ্রে। প্রধান মন্ত্রীনা লৈবাক পুম্নমক্তা লায়চৎ অসিনা মরম ওইদুনা মপুন্সি মাংখ্রবশিংগীদমক অৱাবা ফোংদোক্তুনা হৌদোকখি। প্রধান মন্ত্রীনা লৈবাক অমত্তা চহি চাম্মা অসিদা লৈখিদ্রি অদুম ওইনমক শক্তি লৈবনা অসিগুম্বা অৱাবা অসি নাইতোম লৈদুনা মায়োক্নবা ঙম্বনি। “কোবিদ ১৯ লায়চৎ অসিনা মীওইবা খুনাইদা পীবা খ্বায়দগী চাওবা পারাদি, ঐখোয়না পুন্না হোৎনদুনা মাংজিল থানবা হোৎনগদবনি। ঐখোয়না অমনা অমদগী তম্নগদবনি অমসুং ঐখোয়গী খ্বায়দগী ফবা থবক পাংদোক্নবা অমগা অমগা লমজিংনবদবনি” হায়না প্রধান মন্ত্রীনা হায়খি। ভারতনা মখোয়না হায়খিবা ৱাফমশিং হায়বদি গ্লোবেল কম্যুনিতীদা পীগদৌরিবা এক্সপরিয়েন্স, এক্সপর্তাইজ অমসুং রিসোর্স অসিদা প্রধান মন্ত্রীনা ফোংদোকখি মদুদি ভারতনা মালেমনা পাংথোকখিবা থবকশিংদগী তম্বগী অপাম্বা ফোংদোকখি। লায়চৎ অসি থেংনবদা তেক্নোলোজীগী মরুওইবা পীরদুনা, শ্রী মোদীনা হায় মদুদি সোফতৱেয়র অসি রিসোর্সকী অকক্নবা লৈতবা মফম অমনি। মরম অদুনা ভারতনা কোবিদ ত্রেকিং অমসুং ত্রেসিং এপ অসি তেক্নিকেল ওইনা হেক য়াবগা মীয়ামদা পীরি। চাওরাক্না য়ুজর মিলিয়ন ২০০রোমগা লোয়ননা, ‘আরোগ্যা সেতু’ এপ অসি দেবলপ্লরদা হান্ননা পেকেজ ফংহল্লি হায়না মহাক্না হায়খি। ভারতনা হান্নদগী শিজিন্নবা হৌখ্রবা অসিদা প্রধান মন্ত্রীনা গ্লোবেল ওদিয়েন্সতা হায় মদুদি, অদোম্না স্পীদ অমসুং স্কেলগীদমক মালেম অসিদা তেস্ত তৌরে খঙগনি। ভেক্সিনেসন অসিদা মরুওইবা পীরদুনা প্রধান মন্ত্রীনা হায় মদুদি, ভারতনা ভেক্সিনেসন লালোংগী থৌরাং অসিদা মপুং ফানা দিজিতেল ওইনা চংশিল্লি। মসিনা মীয়মদা মখোয়বু ভেক্সিন কাপ্লে হায়বা থাজবা পীরি, হায়রিবা অসিনা লায়চৎ মতুংগী ওইবা মালেম অসিদা মহৌশাগী ফিভমদা হঞ্জিনহল্লি। ভেক্সিনেসন অসি কাপ্পদা করম্বা মতমদা, করম্বা মফমদা অমসুং কনানা হায়বা অসি শোইদবা অমসুং থাজবা পীবনা মীয়ামদা মতেং পাংলি। দিজিতেল শিজিন্নবা অসিনসু ভেক্সিনেসন শিজিন্নবগী ত্রেক্কিং তৌবা অমসুং মাংবা হন্থহনবদা মতেং পাংই। মালেম অসি ইমুং অমত্তনি হায়বা ভারতকী ৱাখল্লোন অসিদা প্রধান মন্ত্রীনা হায় মদুদি কোবিদ ভেক্সিনেসন প্লেতফোর্ম কোৱিন অসি মীয়ামদা ফংহন্নবা শেম-শারি। য়াম্ন থুনা মসি লৈবাক খুদিংদা ফংহনলগনি। শ্রী নরেন্দ্র মোদীনা ঙসিগী কনক্লেব অসি গ্লোবেল ওদিয়েন্সতা মসিগী প্লেতফোর্ম অসি হৌদোক্নবা অহানবা খোঙথাংনি। প্রধান মন্ত্রীনা খঙহনখি মদুদি কোৱিনগী খুত্থাংদা, নুমিৎ খরনিগী মমাংদা, নোংমদা মীওই মিলিয়ন ৯ য়াওনা ভারতনা মীওই মিলিয়ন ৩৫০ কোবিদ ভেক্সিন দোজ কাপখি। মখা তানা, ভেক্সিন কাপ্লবা মীওইশিংনা মসি উৎনবা চে মচেৎ পুদুনা চৎপগী মথৌ তাহন্দ্রি। প্রধান মন্ত্রীনা সোফতৱেয়র অসি লৈবাক অসিগী য়েংলগা তঙাইফদবশিং পীরি।‘ৱান আর্থ, ৱান হেলথ”,না লমজিংদুনা চংশিনবা অসিনা লায়চৎ অসিবু মায়থিবা পীবা ঙমগনি হায়বা আসা অমা থম্বগা লোয়ননা মহাক্কী ৱা ঙাংবা লোইশিনখি।
মমাংঙৈগী লায়েং কাংলোনগী লমদা মতেং পীননবা ভারত অমসুং সেন্ত ভিনসেন্ত অমসুং গ্রেনেদাইন্সকী মরক্তা মেমোরেন্দম ওফ অন্দরসতেন্দিং (এম.ও.য়ু.) অমা তৌনবদা মন্ত্রীমন্দলনা অয়াবা পীখ্রে

মমাংঙৈগী লায়য়েং কাংলোনগী লমদা মতেং পীননবা ভারত অমসুং সেন্ত ভিনসেন্ত অমসুং গ্রেনেদাইন্সকী মরক্তা মেমোরেন্দম ওফ অন্দরসতেন্দিং (এমওয়ু) অমা খুৎয়েক পীনখ্রবা মতুংদা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীখ্রে। ২০১৯গী সেপ্তেম্বর ১১দা নই দিল্লীদা এম.ও.য়ু. অদু খুৎয়েক পীনখিবনি। কান্নবশিং: এম.ও.য়ু. অদুনা মমাংঙৈগী লায়য়েং কাংলোনগী লমদা ভারত অমসুং সেন্ত ভিনসেন্ত অমসুং গ্রেনেদাইন্সকী মরক্তা মতেং পীননবা ঙাক্লৌ অমা পীগনি অমসুং হায়রিবা লম অসিদা নাকল অনিমক কান্নবা ফংলগনি। মসিনা সেন্ত ভিনসেন্ত অমসুং গ্রেনেদাইন্সদা মমাংঙৈগী লায়য়েং কাংলোন চাউখৎহনগনি অমসুং শন্দোক্কনি। এম.ও.য়ু. অদুদা পল্লিবা থবকশিং অদুনা সেন্ত ভিনসেন্ত অমসুং গ্রেনেদাইন্সদা আয়ুশ মেদিসিনগী মরুওইবা হেনগৎহনগনি। এম.ও.য়ু. অদুগী মখা তারকপা ওইনা, মমাংঙৈগী লায়য়েং কাংলোনগী লমদা থবক তৌরিবশিং অমসুং সাইন্তিস্তশিং পীথোক-পীশিন তৌনদুনা লম অসিদা অপুনবা রিসর্স পাংথোক্তুনা হিদাক পুথোকপদা অমসুং মহৌশাগী লায়য়েংগী থবক্তা অনৌবা কয়া পুথোক্কনি হায়না থাজবা থম্লি।
সিতিজনশিপ এমেন্দমেন্ত এক্ত ২০১৯দা প্রধান মন্ত্রীগী মরুওইবা পাউজেল

প্রধান মন্ত্রী শ্রী নরেন্দ্র মোদীনা লৈবাক মীয়ামদা থাজবা পীখ্রে মদুদি সিতিজনশিপ এমেন্দমেন্ত এক্তনা লৈবাক অসিগী ধর্ম অমা হেক্তগী সিতিজন অমত্তদা অকায়বা পীরোই। ত্বিতরদা প্রধান মন্ত্রীনা হায়খি, সিতিজনশিপ এমেন্দমেন্ত এক্ততা চত্থরিবা হিংসা য়াওনা য়ানীংদবা ফোংদোক্লিবা অসি লাইবক থিবা অমসুং থম্মোই শোক্না নুংঙাইতবা অমনি। ৱা খন্নবা, খন্ন-নৈনবা অমসুং মত খেৎনবা অসি গনতন্ত্রগী মরুওইবা শরুক অমনি অদুবু মীয়ামগী মরন মথুম মাং তাকহনবা অমসুং মহৌশাগী পুন্সীদা অপনবা পীবা অসি কৈদৌনুংদা ঐখোয়গী হৌনশা পুকচেল অমদি খোন্দা-লাক্তাগী শরুক অমা ওইখিদ্রি। সিতিজনশিপ এমেন্দমেন্ত এক্ত ২০১৯ অসি পার্লিয়ামেন্তকী হাউস অনিমক্না অচৌবা মেজোরিতীগা লোয়ননা পাস তৌখ্রে। মসি পাস তৌবদা মশিং য়াম্লবা পোলিতিকেল পার্তীশিং অমসুং এম.পি.শিংনা সপোর্ত তৌখি। এক্ত অসিনা ভারতকী চহী চা কয়া লীরবা লৌশিনবা, মত তিন্নবা, মীনুংসি, অমসুং মচিল-মনাও ওইবগী মচৎ অদু উৎলি। ঐহাক্না লৈবাক মীয়ামদা চপ মান্ননা থাজবা পীজরি মদুদি সিতিজনশিপ এমেন্দমেন্ত এক্তনা লৈবাক অসিগী লাইনীং অমা হেক্তগী সিতিজন অমত্তদা অকায়বা পীরোই। এক্ত অসিগা মরী লৈননা ভারত মচা অমত্তনা ৱানীংঙাই ওইদে। এক্ত অসি লৈবাক অসিগী মপান্দা লৈবা লাইনীং লম্বীদা তুহৎপীবা মায়োক্নরিবা ইন্দিয়া নত্তনা অতৈ মফমদা চংজফম লৈত্রবা মীওইশিং অদুগীদমক্তনি। মতম অসি ইং তপ্পা, অপুনবা অমসুং মচিল-মনাও ওইবগী মরী অদু ঙাক্তুনা থম্নবা মতমনি। তোকঙা শন্দোকপা অমসুং অরানবা পাউদগী মীয়াম্না লাপ্না লৈবীয়ু।
য়ুম্লোনবদগী লুচিংবশিংনা প্রধান মন্ত্রী অমসুং ভারত সরকারবু কোবিদ-১৯গী মায়োক্তা মায় পাক্না ভেক্সিন্নেসন দ্রাইব হৌদোকপগীদমক নুংঙাইবা ফোংদোকখ্রে

য়ুম্লোনবগী লুচিংবশিংনা প্রধান মন্ত্রী, শ্রী নরেন্দ্র মোদী অমসুং ভারত সরকারবু ২০২১গী জানুৱারীগী ১৬তা কোবিদ-১৯গী মায়োক্তা মায় পাক্না ভেক্সিন্নেসন দ্রাইব হৌদোকপগীদমক নুংঙাইবা ফোংদোকখ্রে। ত্বীত অমদা, শ্রী লঙ্কাগী রাস্ত্রপতি শ্রী গোতাবায়া রাজাপাকসেনা হায়খি মদুদি, “ঐহাক্না প্রধান মন্ত্রী, শ্রী @নরেন্দ্র মোদীবু #কোবিদ-১৯ ভেক্সিন অসি মায় পাক্না হৌদোকপা অমসুং মহাক্না য়ুম্লোন্নবা লৈবাকশিংদা থম্লিবা মরুপ-মপাংগী ওইবা থৌজালগীদমক থম্মোয় শেংনা থাগৎপা ফোংদোক্লি”। ত্বীত অমদা, শ্রী লঙ্কাগী প্রধান মন্ত্রী শ্রী মাহিন্দা রাজাপাকসেনা হায়খি মদুদি, “প্রধান মন্ত্রী, শ্রী @নরেন্দ্র মোদী অমসুং ভারত সরকারবু কোবিদ-১৯গী পাক-শন্না তৌরিবা ভেক্সিন্নেসন দ্রাইব অসি য়াম্না মরুওইবা খোঙথাং অমা ওইনা লৌবা অসিদা থাগৎপা ফোংদোক্লি। ঐখোয়না মাং-তাক্নিংঙাই ওইরবা লায়চৎ অসিগী অরোইবা মতম অদুগী অহৌবা অদু উবা ফংলে”। ত্বীত অমদা, রিপব্লিক ওফ মালদ্বীপকী রাস্ত্রপতি শ্রী ইব্রাহিম মোহমদ সোলিহ হায়খি মদুদি, “প্রধান মন্ত্রী, শ্রী @নরেন্দ্র মোদী অমসুং ভারত সরকারবু ইন্দিয়াগী মীশিংদা কোবিদ-১৯গী মায়োক্তা মশক থোক্না তৌবা ভেক্সিনগী থৌরম অসিদা থাগৎপা ফোংদোক্লি। ঐহাক্না য়াম্না ৱাংনা থাজবা থম্মী মদুদি অদোম্না কন্না হোৎনরিবা অসি শোইদনা মায় পাক্কনি অমসুং ঐখোয়না কোবিদ-১৯ লায়চৎ অসিগী অরোইবা অদু উবা ফংলি”। ত্বীত অমদা, ভুতানগী প্রধান মন্ত্রী শ্রী দাঃ লোতে শেরিংনা হায়খি মদুদি, “ঐহাক্না প্রধান মন্ত্রী, শ্রী @নরেন্দ্র মোদী অমসুং ভারতকী মীয়ামশিংবু ঙসি লৈবাক শিনবা থুংনা কোবিদ-১৯ ভেক্সিন্নেসন দ্রাইব হৌদোকপগীদমক থাগৎপা ফোংদোক্লি। ঐখোয়না আশা তৌই লায়চৎ অসিনা অৱাবা তারবা অসিদগী পাউখুম অমা ফংলে”।
ভারতনা চহি ১৭ মখাগী নুপীমচাগী ফিফা(ফেদেরেসন ইন্তরনেসনেল দে ফুতবোল এসোসিএসন)ৱার্ল্দ কপ ২০২২ য়ুম্বু ওইনবা গরেন্তিশিং খুৎয়েক পীবা মন্ত্রীমন্দলনা অয়াবা পীরে

ভারতনা চহি ১৭ মখাগী নুপীমচাগী ফিফা(ফেদেরেসন ইন্তরনেসনেল দে ফুতবোল এসোসিএসন)ৱার্ল্দ কপ ২০২২ য়ুম্বু ওইনবা গরেন্তিশিং খুৎয়েক পীবা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। ফিফা অন্দর-১৭ ৱুমেন্স ৱার্ল্দ কপ ২০২২ অসি ওক্তোবর ১১-৩০, ২০২২ ফাওবা ভারত্তা পাংথোক্কদবনি। চহি অনি খুদিংগী পাংথোকপা ৭শুবা নহারোলগী তুর্নামেন্ত অসি ভারতনা অহানবা ওইনা য়ুম্বু ওইবা ফিফাগী নুপীগী কম্পিতিসন ওইরগনি। ফিফা অন্দর-১৭ মেন্স ৱার্ল্দ কপ ২০১৭ মাইপাক্না পাংথোকখিবগী মখা তারকপা ওইনা লৈবাক অসিনা নুপী ফুতবোলগী খ্বাইদগী ফরবা তাঞ্জা অমগী থৌরাং তৌরি অমসুং লেমজনিঙাই ওইরবা ত্রোফি লৌনবগীদমক মালেমগী লৈবাক কয়াগী নহা ওইরিবী ফুতবোল শান্নরোয় কয়ানা মখোয়গী হৈথোই-শিংথোইবা উৎকনি। কাইথোক্কদবা শেনফম : লম্পাক শেমজিন্নবা, স্তদিয়ম মৈ থান্নবা, মৈ পীনবা অমসুং কেবল তিংনবা, স্তদিয়ম অমসুং ত্রেনিং তৌফম ব্রান্দ শেমগৎনবা ওল ইন্দিয়া ফুতবোল ফেদেরেসন(এ আই এফ এফ)তা পীগদবা লুপা কোতি ১০গী মতেং অদু নেসনেল স্পোর্তস ফেদেরেসন(এন এস এফ)শিংদা মতেং পীবা স্কিমগী বজেতকী শেনফমদগী শীজিন্নগনি। স্কিমগী পান্দমশিং: ফিফা অন্দর-১৭ ৱুমেন্স ৱার্ল্দ কপ ২০২২না লৈবাক অসিদা নুপী ফুতবোল চাউখৎহনবা ঙমগনি ফিফা অন্দর-১৭ মেন্স ৱার্ল্দ কপ ২০১৭ মাইপাক্না পাংথোকখিবগী মখা তারকপা ওইনা লৈবাক অসিনা নুপী ফুতবোলগী খ্বাইফগী ফরবা তাঞ্জা অমগী থৌরাং তৌরি অমসুং লেমজনিঙাই ওইরবা ত্রোফি লৌনবগীদমক মালেমগী লৈবাক কয়াগী নহা ওইরিবী ফুতবোল শান্নরোয় কয়ানা মখোয়গী হৈথোই-শিংথোইবা উৎকনি। অফবা তুংলমচৎ অমা লৈহৌনবগীদমক মখাগী পান্দমশিং অসি থম্লে: ফুতবোলগী লুচিংবা অমসুং ৱারেপ লৌনবা লুপশিংদা নুপী শরুক য়াবা হেনগৎহনবা ভারত্তা নুপীমচাশিং হেন্না ফুতবোল শান্নবা পুক্নিং থৌগৎপা চহি নৌরিঙৈদগী হৌনা নুপা-নুপী অনিমক শান্নবা য়াবা মশান্নগী ৱাখল্লোন্দা নুপীমচাশিং শরুক য়াহন্নবা হোৎনবা ভারত্তা নুপীগী ফুতবোলগী থাক হেনগৎহন্নবা খুদোংচাবা পীবা নুপীশিংগী গেমদা শেন তান্নবগী থাক হেনগৎহনবা অচুম্বা ৱাফমশিং: ফিফা অন্দর-১৭ ৱুমেন্স ৱার্ল্দ কপ অসি লেমজনিঙাই ওইরবা থৌরম অমনি অমসুং মসি অহানবা ওইনা ভারত্তা পাংথোক্কনি। মসিনা নহারোল কয়া শান্নবদা শরুক য়ানবা পুক্নিং থৌগৎকনি অমসুং ভারত্তা ফুতবোল চাউখৎহনবদা মতেং পাংগনি। থৌরম অসিনা ভারতকী নুপীমচাশিংগী মরক্তা ফুতবোল শান্ননিংবগী অপাম্বা পোকহনবা খক নত্তনা, তুংকোইনা অফবা তুংলমচৎ অমা লৈহন্দুনা লৈবাক অসিদা নুপীমচাশিং অমসুং নুপীশিং ফুতবোল অমসুং শান্ন-খোৎনবা পামহনগনি। নুঙগীৱারোল: ফিফা অন্দর-১৭ ৱুমেন্স ৱার্ল্দ কপ অসি ফিফানা শীনবা চহি ১৭ মখা নত্ত্রগা চহি ১৭ ফাওবগী নুপী শান্নরোয়শিংগী ৱার্ল্দ চেম্পিয়নশিপনি। থৌরম অসি ২০০৮তা হৌখি অমসুং মসি মহৌশানা তুমা শুবা মশিং তাবা চহিশিংদা পাংথোকই। থৌরম অসিগী ৬শুবা ইদিসন নবেম্বর ১৩দগী দিশেম্বর ১, ২০১৮দা উরুগুয়েদা পাংথোকখ্রে। হৌজিক স্পেন্না ফিফা অন্দর-১৭ ৱুমেন্স ৱার্ল্দ কপকী চেম্পিয়ন ওইরি। ফিফা অন্দর-১৭ ৱুমেন্স ৱার্ল্দ কপ ২০২২ অসি তুর্নামেন্ত অসিগী ৭শুবা ইদিসন্নি অমসুং মসিদা ভারত য়াওনা তিম ১৬ শরুক য়াগনি। এ.আই.এফ.এফনা মফম অহুমদা মেতচশিং পাংথোক্কনি, মফম অহুম অদুদি ভুবনেশ্বর, নবি মুম্বাই অমসুং গৱানি। ভারতনা য়ুম্বু ওইদুনা ওক্তোবতর ৬-ওক্তোবর ২৮, ২০১৭দা লৈবাক অসিগী মফম ৬ হায়বদি নিউ দিল্লি, গুৱাহাতি, মুম্বাই, গৱা, কোচি অমসুং কোলকাতাদা মাইপাক্না ফিফা অন্দর-১৭ মেন্স ৱার্ল্দ কপ ২০১৭ পাংথোকখ্রে।
পি.এম.না স্পীকর শ্রী ওম বির্লানা ওফিস্তা লৈবা চহি অনি মপুং ফারকপদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা লোক সভাগী স্পীকর শ্রী ওম বির্লানা ওফিস্তা লৈবা চহি অনি মপুং ফারকপদা নুংঙাইবা ফোঙদোকখ্রে। মথং-মথং ত্বিৎ তৌরদুনা প্রধান মন্ত্রীনা হায়: “হৌখিবা চহি অনিরোম অসিদা শ্রী @ombirlakotaজীনা পুৱারী ওইহৌরগদবা লোইননা মীয়ামগীদমক খনবা লেজিস্লেসন কয়া শেমদুনা ঐখোয়গী পার্লিয়ামেন্তরী দেমোক্রেসী ফগৎহন্নবা অমসুং প্রদক্তিবিতী হেনগৎহন্নবা খোঙথাং কয়া অমা পাইখৎখি। মহাকপু থাগৎপা ফোঙদোকচরি! খঙজিনবা য়াবদি শ্রী @ombirlakotaজীনা অহানবা ওইনা কারকপা এম.পি.শিং, নহা ওইরিবা এম.পি.শিং অমসুং নুপী এম.পি.শিংদা সভাগী ফ্লোরদা ৱা ঙাংবগী খুদোংচাবা পীনবা অখন্নবা মীৎয়েং থমখি। ঐখোয়গী দেমোক্রেসীদা মরুওইবা থৌদাং য়ারিবা তোঙান-তোঙানবা কম্মিতীশিংবু মহাক্না পাঙ্গল হাপখি।”
পি.এম. কেয়র ফন্দদগী পোর্তেবল ওক্সীজেন কন্সেন্ত্রেতর লাখ ১ লৈরগনি

প্রধান মন্ত্রী, নরেন্দ্র মোদীনা পি.এম. কেয়র ফন্দদগী পোর্তেবল ওক্সীজেন কন্সেন্ত্রেতর লাখ ১ লৈবগী অয়াবা পীখ্রে। প্রধান মন্ত্রী, শ্রী নরেন্দ্র মোদীনা লুচিংদুনা কোবিদ শেন্ননবগীদমক্তা লিক্বিদ মেদিকেল ওক্সীজেন (এল.এম.ও.) পীবা হেনগৎনবা খোঙথাং কয়া খন্নবগী অৱাংবা থাক্কী মীফমদা হায়রিবা ৱারেপ অসি লৌখিবনি। প্রধান মন্ত্রীনা হায়রিবা ওক্সীজেন কন্সেন্ত্রেতরশিং অসি অথুবা মতমদা লৈদুনা কেস ৱাংবা রাজ্যশিংদা পীথনবা য়াথংসু পীখি। পি.এম. কেয়র্স ফন্দগী মখাদা হান্ননা অয়াবা পীখ্রবা পি.এস.এ. প্লান্ত ৭১৩গী মথক্তা, ফন্দ অসিগী মখাদা অনৌবা প্রেসর স্বিং এদজোর্পসন (পি.এস.এ.) ওক্সীজেন প্লান্ত অনৌবা ৫০০গী অয়াবসু পীখি। পি.এস.এ. প্লান্ত অসিনা জিলাগী হেদক্বার্তর অমসুং তাইয়র ২গী শহরশিংগী হোস্পিতালশিংদা লিক্বিদ মেদিকেল ওক্সীজেন পীবগী চাংসু হেনগৎহনগনি। মসিগী পি.এস.এ. প্লান্ত ৫০০ অসি দি.আর.দি.ও. অমসুং সি.এস.আই.আর.না শাজবা তেক্নোলোজীবু লৈবাক্কী পোত্থোক-পুথোকপশিংদা পীরবা তুংদা শাগনি। পি.এস.এ. প্লান্ত লিংখৎপা অমসুং পোর্তেবল ওক্সীজেন কন্সেন্ত্রেতর লৈশিনবা অসিনা অপাম্বা লৈবা মফমশিংদা ওক্সীজেন পীবগী চাং য়াম্না হেনগৎহল্লগনি অমসুং মসিনা প্লান্ততগী হোস্পিতালদা ওক্সীজেন পীবদা থেংনরিবা লোজিস্তিক্সকী ওইবা শিংনবশিংগী ৱারোইশিনসু পুরক্কনি।
পি.এম.না মহাত্মা ফুলেগী লেগেসীগী মতাংদা মেম্বর ওফ পার্লিয়ামেন্ত, সুনিতা দুগ্গলনা ইবা আর্তিকল অমা শিয়র তৌখ্রে

প্রধান মন্ত্রীনা লোক সভাগী মেম্বর ওফ পার্লিয়ামেন্ত ওইরিবা কুমারি সুনিতা দুগ্গলগী আর্তিকল অমা শিয়র তৌখ্রে। আর্তিকল অদু “দি ত্রু ইনহেরিতর ওফ মহাত্মা ফুলেস লেগেসী ওফ এম্পাৱরিং অন্দরপ্রিভিলেদজ ৱুমেন” হায়বা অসিনি। পি.এম.ও.না ত্বিত তৌখি: “দি ত্রু ইনহেরিতর ওফ মহাত্মা ফুলেস লেগেসী ওফ এম্পাৱরিং অন্দরপ্রিভিলেদজ ৱুমেন” লোক সভাগী এম.পি.@SunitaDuggal7গী আর্তিকল অসি শোইদনা পাবীয়ু।
মন্ত্রীমন্দলনা ভারত অমসুং বেলারুসকী মরক্তা ভোকেস্নেল এদুকেসন অমসুং ত্রেনিংগী লমদা কোওপরেসনগীদমক এমওয়ু অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং বেলারুসকী মরক্তা ভোকেস্নেল এদুকেসন অমসুং ত্রেনিং (ভিইতি)গী লমদা কোওপরেসনগীদমক মেমোরেন্দম ওফ অন্দর্সতেন্দিংদা মসিগী ওইবা এক্স-পোস্ত ফেক্তোগী অয়াবা পিখ্রে । এমওয়ু অসি ২০১৭কী সেপ্তেম্বর ১২দা বেলারুসকী রাষ্ট্রপতি ঐচ.ই. মিস্তর অলেকজেন্দর লুকাশেনকোগী ভারত খোংচৎ মনুংদা খুৎয়েক পিনখিবনি । মসিনা য়ুরেসিয়ান লৈবাক্কা লোয়ননা ভোকেস্নেল এদুকেসন, ত্রেনিং অমসুং স্কিল দিবলপমেন্তকী লমদা কোওপরেসনগীদমক এমওয়ু খুৎয়েক পিনবা অহানবনি । বেলারুসনা ইন্দস্ত্রীগী অচৌবা কন্সেন্ত্রেসন অমা লৈ, মরুওইনা মেনুফেকচরিং অমসুং হেভী ইন্দস্ত্রীদা, মদুনা স্কিল লৈবা মেনপৱার মরাংকাইবা অমসুং হাইলি দিবলপ স্কিল ত্রেনিং সিস্তেম অমদগী মখোয়গী মপাঙ্গল পুরকই । মখোয়গী স্কিলিং মেথোলোজী অদু ত্রান্সফর তৌবনা “মেক ইন ইন্দিয়া” অমসুং “স্কিল ইন্দিয়া”গুম্বা ঐখোয়গী ইনিসিয়েতিবশিংদা চাওনা মতেং ওইরগনি । এমওয়ু অসিনা মখোয়গী এক্সপার্ত লৈরবা মীওইশিং সিস্তেমেতিক ত্রান্সফরগীদমক অমসুং অখন্ননা মেনুফেকচরিং শেক্তরদা মেনপৱার স্কিলিং তৌবগী মওং মতৌদা লম্বী শেমলগনি খন্দোক্লবা লমশিংদা লৈবাক অনিগী মরক্তা কোওপরেস অসি রিপব্লিকান ইনস্তিত্যুত ফোর ভোকেস্নেল এদুকেসন (আরআইপিও) অমসুং দাইরেক্তোরেত জেনরেল ওফ ত্রেনিং ফোর ত্রান্সফর ওফ তেক্নোলোজী ইন ভেত দেলিবরি অমসুং মসিগী সস্তেনেবিলিতীগী মরক্তা ইনস্তিত্যুস্নেল পার্তনরশিপশিং ইস্তাব্লিশ তৌবগী খুথাংদা ইমপ্লিমেন্ত তৌগনি । সেক্তোরেল ভিইতি/ বেলারুসকী সেন্তর ওফ এক্সেলেন্সকা লোয়ননা কোওপরেসন্না স্কিলিং ইকোসিস্তেমদা রিসার্স অমসুং দিবলপমেন্ত প্রপোজ তৌরি । কোওপরেসনগী লমশিং অদু মখাদা লৈরিবা অশুম্ননি: 1. বেলারুসকী ময়কৈদগী ইমর্জিং তেক্নোলোজীশিং, ত্রেনিং অমসুং ইবালুয়েসন মেথোদোলোজীশিং, রেগুলর/ দিস্তেন্স লর্নিং/ ই-লর্নিং/ ত্রেনিং ওফ মাস্তর ত্রেনর্সকীদমক কন্তেন্ত দিবলপমেন্ত, মখোয়গী কম্পিতেন্সিগী লমদা এসেসরশিংগী কম্পিতেন্সি বিলদিং অমসুং নেতৱার্কবিলদিং অমদি ইন্দস্ত্রী লিঙ্কেজগী মওং মতৌ খংনবগী কমপ্রেহেন্সিব ত্রান্সফর ফংহনগনি; 2. কনস্ত্রকসন, ইলেক্ত্রিক পৱার পুথোকপা অমসুং য়েনথোকপা, মেনুফেকচরিং ইনদস্ত্রী, ত্রেদ ওতো সর্বিস অমসুং য়ুমদা শিজিন্নবা পোৎ চৈশিংগী রিপিয়ার অমসুং মেন্তিনেন্স, ত্রান্সপোর্ত, কমুনিকেসন, হোতেলশিং অমসুং রেসতুরেন্তশিং লোয়ন লোয়ননা ভারত্তা দিমান্দ য়াম্না লৈবা অতোপ্পা লমশিংদা স্কিল দিবলপমেন্তকীদমক ভারতকী নাগরিকশিংগীদমক ভোকেস্নেল এদুকেসন সর্বিসশিং; 3. বেলুরুসকী মায়কৈদগী ভারতকী ওজাশিং অমসুং ত্রেনরশিংবু রিত্রেনিং, অপ-স্কিলিং, ভোকেস্নেল এদুকেসন অমসুং ত্রেনিং মেনেজরশিংগীদমক ইন্তর্নশিপ; 4. প্লানিং, মেনেজমেন্ত অমসুং ভোকেস্নেল এদুকেসন অমদি ত্রেনিংগী দিলিবরি অমসুং স্কিল দিবলপমেন্ত হেঙ্গৎহন্নবগী মায়কৈদা এদবাইজরি সর্বিসশিং । মেজর ইম্পেক্ত: • এমওয়ু অসিনা লৈবাক অসিগী স্কিল ইকো সিস্তেমদা ওবরওল ইমপ্রুবমেন্তকীদমক বেলারুসকী এক্সপরিয়েন্স অমসুং এক্সপর্তশিং পুরক্লগনি । • প্রপোজেলগী ইমপ্লিমেনতেসনদা লম অসিদা রিসার্স অমসুং দিবলপমেন্তকী খুথাংদা এক্সিসতিং ভোকেস্নেল এদুকেসন অমসুং স্কিল দিবলপমেন্ততা ইনোভেসন অমসুং ইমপ্রুবমেন্ত য়াওরি । এমওয়ু অসিগী ফ্রেমৱার্ককী মনুংদা পায়খৎলিবা কোওপরেতিব এক্তিবিতীশিং অসিগীদমক শেল থুংগী এরেঞ্জমেন্ত অসি কেজ-বাই-কেজ অমদা পার্তিশিংনা ম্যুচেলি য়ান্নরে, ফন্দশিংগী এবাইলেবিলিতী অদুগী সবজেক্ততা ।
সাবিত্রিবাই ফুলেগী জয়ন্তি লাকপদা প্রধানমন্ত্রীনা মফমদা ইকায় খুম্নবা উৎখ্রে

সাবিত্রিবাই ফুলেগী জয়ন্তি লাকপদা প্রধানমন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে । প্রধানমন্ত্রীনা হায়খি,“ অথৌবী সাবিত্রিবাই ফুলেগী জয়ন্তি লাকপদা মফমদা ঐহাক্না ইকোক নোন্না খুরুমজরি । মহাক্কী পুন্সি অদু লাইরবা অমসুং তোল্ল-তারবশিংগী য়াইফনবা হোৎনদুনা কৎথোক্কী । মহাক্না মহৈ মশিং অমসুং সমাজকী অশোয়বা চুমথোকপদা মরু ওইবা থৌদাং লৌখি । মহাক্কী ফিদম্নিঙাই ওইরবশিং অদুনা ঐখোয়বু লমজিংবিরি অমসুং মহাক্কী পান্দম অদু মপুং ফাহন্নবগী মায়কৈরোমদা চোকথবা নাইদনা চংশিল্লি ।”
মন্ত্রী মন্দলনা ভারতকী ইন্দিয়ন কাউন্সিল ওফ মেদিকেল রিসর্চ (আই.সি.এম.আর.) অমসুং স্বীতজর্লেন্দগী ফাউন্দেসন ফোর ইনোভেতিব ন্যু দাইগ্নোসিস (এফ.আই.এন.দি.) অনিগী মরক্তা তৌনবা মেমোরেন্দম ওফ অন্দর্স্তেন্দিংগী অয়াবা পীখিবা

প্রধান মন্ত্রী শ্রী নরেন্দ্র মোদীনা থৌরম মপু ওইদুনা পাংথোকখিবা কেন্দ্রগী মন্ত্রী মন্দলগী মীফমদা অন্তর্জাতীগী ওইবা বৈজ্ঞানিক অমদি তেক্নোলোজীদা তেংবাং পীনবা অমসুং অমগা-অমগগী মরক্তা পুক্নিং থৌগৎনবগী ফ্রেমৱর্ককী মনুংদা ভারতকী ইন্দিয়ন কাউন্সিল ওফ মেদিকেল রিসর্চ(আই.সি.এম.আর.) অমসুং স্বীতজর্লেন্দগী ফাউন্দেসন ফোর ইনোভেতিব ন্যু দাইগ্নোসিস(এফ.আই.এন.দি.) অনিগী মরক্তা তৌনবা মেমোরেন্দম ওফ অন্দর্স্তেন্দিং অমা পুথোক্তুনা খংহনখি। এম.ও.য়ু. অসি ভারতনা ২০২১গী ফেব্রুৱারীদা খুৎয়েক পীনখিবনি। কান্নবশিং: এম.ও.য়ু. অসিনা অন্তর্জাতীগী ওইবা বৈজ্ঞানিক অমদি তেক্নোলোজীদা তেংবাং পীনবা অমসুং অমগা-অমগগী মরক্তা পুক্নিং থৌগৎনবগী ফ্রেমৱর্ককী মনুংদা ভারত অমসুং স্বীতজর্লেন্দ অনীগী মরক্তা লৈনবা মরী অসি হেন্না ফগৎহল্লগনি। শেল-থুমগী ওইবা ৱাফমশিং: আই.সি.এম.আর. না দোলর ১০০,০০০ ফাওবা ফন্দিং তৌনবা অচেৎপা ৱাফম থমখিবদা এফ.আই.এন.দি. রিক্বেস্ত ফোর প্রোপোজেল(আর.ই.পি.)দগী মশক খংলবা মফমদুগী পার্তনরশিং অমদি রিসর্চ তৌরিবশিংদা দোলর ৪০০,০০০ ফাওবগী শেনফম ফংহল্লগনি। বেকগ্রাউন্দ: আই.সি.এম.আর. অসিনা লৈবাক অদুগী মনুং অমদি মপানগী বাইওমেদিকেল রিসর্চশিং শৌগৎলি। এফ.আই.এন.দি. অসি কম্পনী এক্ত(ভারতকী), ২০১৩ গী সেক্সন ৮ কী মখাদা শেমখিবা মনিং তম্বা নন-প্রোফিৎকী ওইবা সংস্থান অমনি।
প্রধান মন্ত্রীনা ইস্তর লাকপদা মীয়ামদা হরাও-তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা ইস্তরগী থৌরম লাকপদা মীয়ামদা হরাও-তয়াম্বা ফোংদোকখ্রে। ত্বীৎ অমদা, প্রধান মন্ত্রীনা হায়খি; “নুংঙাইরবা ইস্তরগীদমক পাউজেল পীজরি! ঐখোয়না জীশু খৃস্তকী ৱাখল্লোন অমসুং আইদেল অমসুং মীয়ামগী ওইবা ৱায়েলদা লোয়ন-লোয়ননা মীনুংশিদা মরুওইবা পীখিবশিংবু নিংশিংলি। ঐখোয়গী সমাজদা মতম শাংনা নুঙাইবা অমসুং মচিল-মনাও ওইবগী ইথিল লৈবা ওইরসনু”।
মন্ত্রীমন্দলনা পার্লিয়ামেন্ততা গ্রেচুয়িতী (এমেন্দমেন্ত) বিল, ২০১৭গী পেমেন্ত চৎনহন্নবা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মন্ত্রীমন্দলনা পার্লিয়ামেন্ততা গ্রেতচুইতী (এমেন্দমেন্ত) বিল, ২০১৭গী পেমেন্ত চৎনহন্নবা মসিগী ওইবা অয়াবা পিখ্রে । এমেন্দমেন্ত অসিনা সেন্ত্রেল গবর্নমেন্ত ইমপ্লোয়সকী মতুং ইন্না সিসিএস (পেন্সন) রুলসকী নখাদা কোবর তৌদবা মখোয় অদু সরকারগী মখাদা প্রাইভেত সেক্তর অমসুং পব্লিক সেক্তর অন্দরতেকিংশিং/ওতোনোমসশিংদা ইমপ্লোয়িশিংগী গ্রেচুয়িতীগী মেক্সিমম লিমিত অদু হেঙ্গৎহল্লগনি । য়ুমফম: পেমেন্ত ওফ গ্রেচুয়িতী এক্ত, ১৯৭২ অসি মীওই ১০ নত্রগা হেনবা ইস্তাব্লিসমেন্তস ইমপ্লোইয়িংদা এপ্লাই তৌই । মসিগী এক্ত অসি চৎথবগী মরুওইবা মরমদি থবক্তগী পোত্থারব মতুং ৱার্কমেনদা সোসিয়েল সেক্যুরিতী ফংহনবনি, থবক্তগী পোত্থাবা অদু মরম সুপরএনুয়েসন, নত্রগা ফিজিকেল দিজএবলমেন্ত নত্রগা হকচাংগী ভাইতেল পার্তকী ইমপিয়ারমেন্ত ওইবা য়াই । মরম অদুনা পেমেন্ত ওফ গ্রেচুয়েতি এক্ত, ১৯৭২ অসি ইন্দস্ত্রীশিং, ফেক্তরিশিং অমসুং ইস্তাব্লিসমেন্তশিংদা শেল তাল্লিবা মীওইশিংদা মরুওইবা সোসিয়েল সেক্যুরিতী লেজিসলেসন অমনি । এক্ত অসিগী মখাদা প্রজেন্ত অপ্পর সৈলিং ওন গ্রেচুয়েতি এমাওন্ত অসি লুপা লাখ ১০নি । সেন্ত্রেল সিভিল সর্বিস (পেন্সন) রুলস, ১৯৭২গী মখাদা সেন্ত্রেল গবর্নমেন্ত ইমপ্লোইগী প্রোবিজনশিং অসি মান্নৈ । ইমপ্লিমেন্তেসনগী মমাংদা ৭শুবা সেন্ত্রেল পে কমিসনগী সিসিএস (পেন্সন) রুলসকী মখাদা সিলিং অসি লুপা লাখ ১০ ওইরম্মী । অদুবু ৭শুবা সেন্ত্রেল পে কমিসন চৎনবগা লোইননা, সরকারগী কর্মচারিশিংগী ওইনা সিলিং অসি ১.১.২০১৬ তগী লুপা লাখ ২০ ওইখ্রে ।
হোমিওপেথীগী ফিভম ফগৎহনবা

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হোমিওপেথী সেন্ত্রেল কাউন্সিল (এমেন্দমেন্ত) বিল, ২০১৯গী দ্রাফতা অয়াবা পীখ্রে। শাফু: বিল অসিনা সেন্ত্রেল কাউন্সিলগী রিকন্সতিত্যুসনগী মতম হৌজিক লৈরিবা চহী অমা অসিদগী চহী অনিদা শাংদোক্নবা হোৎনরি মদুনা হৌজিক লৈরিবা বোর্দ ওফ গোভনর্সকী মতম ২০১৯গী মে ১৭তগী হৌরগা মখা তাবা চহী অমগা শাংদোক্লগনি। মসিনা সেন্ত্রেল কাউন্সিল ওফ হোমিওপেথীবু কাউন্সিলগী শক্তিশিং শিজিন্নবা অমসুং মথৌ পাংথোকপদা মতেং ওইরগনি। থবক্তা ওন্থোকপা: বিল অসিনা হোমিওপেথী সেন্ত্রেল কাউন্সিল (এমেন্দমেন্ত) ওর্দিনান্স, ২০১৯গী মহুৎ শিল্লগনি অমসুং সরকারগী মতম অতোপ্পা চহী অমগা শেংদোক্লগনি। য়ুম্ফম: সেন্ত্রেল হোমিওপেথী কাউন্সিলগী থবক থৌরমশিং শক্নাইরবা অমসুং মতিক চারবা হোমিওপেথী দোক্তরশিং অমসুং শক্নাইরবা এদমিনিস্ত্রেতরশিং য়াওবা বোর্দ ওফ গোভনর্স অমদা শিন্নরি। মতম অদু ফাওবা কাউন্সিল অসি রিকন্সতিত্যুৎ তৌদে। হোমিওপেথীগী স্তেত রিজিস্ত্রেসন অপদেত তৌদবা অমদি মীখলগা মপা চানখিবনা মরম ওইদুনা কাউন্সিল অসি চহী অমগী মনুংদা রিকন্সতিত্যুৎ তৌবা ঙমখিদে
পি.এম.না দিসেম্বর ১৮দা শাহজহানপুরদা গঙ্গা এক্সপ্রেসৱেগী উরেপ উয়ুং তম্লগনি

প্রধান মন্ত্রী শ্রী নরেন্দ্র মোদীনা দিসেম্বর ১৮, ২০২১গী নুংথিল পুং ১ রোম তাবা মতমদা উত্তর প্রদেশকী শাহজহানপুরদা গঙ্গা এক্সপ্রেসৱেগী উরেপ উয়ুং তম্লগনি। এক্সপ্রেসৱে অসি শানবগী ঈথিল অসি লৈবাক পুম্বদা কন্নেক্তিবিতী খোংজেল য়াংনা শেমগৎনবা প্রধান মন্ত্রীগী মংলান অদুদগী লাকপনি। কি.মি. ৫৯৪ শাংবা লেন তরুক্কী এক্সপ্রেসৱে অসি লুপা করোর ৩৬,২০০কী মথক্তা চংনা শাগনি। মীরুৎতা লৈবা বিজাউজী খুঙ্গং মনাক্তগী হৌরগা এক্সপ্রেসৱে অসিনা প্রয়াগরাজকী জুদপুর দন্দু খুঙ্গংগী মনাক ফাওবা কোনশিনগনি। মসিনা মীরুৎ, হাপুর, বুলন্দশহর, অমরোহা, সম্ভল, বদান্য়ু, শাহজহানপুর, হরদোই, উন্নাও, রায়বরেলী, প্রতাপগর অমসুং প্রয়াগরাজ ফাওদুনা চৎকনি। থবক লোইরবা মতুংদা মসি উত্তর প্রদেশকী নোংচুপ অমসুং নোংপোক থংবা লমদমশিং শম্নহন্দুনা রাজ্য অসিগী খ্বাইদগী শাংবা এক্সপ্রেসৱে ওইরগনি। শাহজহানপুরগী এক্সপ্রেসৱেদা এয়র ফোর্সকী প্লেনশিংগী ইমর্জেন্সী তেক ওফ অমসুং লেন্দিং তৌবদা মতেং পাংনবা কিমি ৩.৫ শাংবা এয়র স্ত্রিপ অমসু শারগনি। এক্সপ্রেসৱে অসিগা থংননা ইন্দস্ত্রিএল কোরিদোর অমসু শানবা প্রপোজ তৌখ্রে। এক্সপ্রেসৱে অসিনা ইন্দস্ত্রিএল চাউখৎহন্নবা, ললোন-ইতিক, লৌউ-শিংউ, তুরিজম অসিনচিংবা য়াওনা তোঙান-তোঙানবা সেক্তরশিংদা ইনোৎ হাপ্লগনি। মসিনা লমদম অসিগী খুন্নাই অমসুং শেন্মীৎলোন চাউখৎহনবদা চাউনা থৌগৎলগনি।
জপান খোঙচৎকী মাঙওইননা পীবা প্রধান মন্ত্রীগী ৱারোল

ঐ মে ২৩দগী ২৪, ২০২২ ফাওবা জপানগী প্রধান মন্ত্রী হিস এক্সেলেন্সী মিস্তর ফুমিও কিসিদাগী পাউকৎ ফংবদগী তোকিও, জপান্দা চৎকদৌরি‍। মার্চ ২০২২দা, ঐনা প্রধান মন্ত্রী কিসিদাবু ১৪শুবা ইন্দিয়া-জপান এনুএল সম্মিত্তা ওকচবগী তাঞ্জা ফংখি‍। ঐগী তোকিও খোঙচৎ মনুংদা, ইন্দিয়া-জপান স্পিসিএল স্ত্রেতেজিক এন্দ গ্লোবেল পার্ত্নরসিপ হেন্না মপাঙ্গল কনখৎহন্নবগী পান্দমদা ঐখোয়গী ৱারী মখা চত্থনবা পান্দম থম্লি‍। জপান্দা, ক্বাদ লৈবাক মরিগী লুচিংবশিংনা ক্বাদ ইনিসিএতিবকী খোঙজেল য়েংশিন্নবা খুদোংচাবা অমা পীগদৌরিবা অনিসুবা ইন-পর্সন ক্বাদ লীদর্স সম্মিত্তসু শরুক য়াগনি‍। ঐখোয়না ইন্দো-পেসিফিক রীজন্দা ওইরক্লিবা ফীভম অমসুং পুম্নমক্কী ওইবা ৱাফমদা লৈরিবা মালেমগী ইসুশিংগী মতাঙদসু ৱাখল্লোন ফোঙদোক্নগনি‍। ঐনা প্রসিদেন্ত জোসেফ বাইদেনগা নাকল অনিগী ওইবা মীফম পাঙথোক্তুনা য়ু.এস.এ.গা লৈনরিবা মমায় কয়া লোঙবা নাকল অনিগী ওইবা মরী হেন্না চেৎশিলহন্নবগী ৱারী মখা তানা খন্নগনি‍। ঐখোয়না রীজনেল দেভেলপমেন্ত অমসুং হৌজিক লৈরিবা মালেমগী ওইবা ৱাফমশিংগী মতাঙদসু ৱারী মখা তানা শাগনি‍। নৌনা মীখল মায় পাক্লক্লবা ওস্ত্রেলিয়ন প্রধান মন্ত্রী এন্থোনী অল্বানীজ অহানবা ওইনা ক্বাদ লীদর্স সম্মিক অসিদা শরুক য়াগদৌরি‍। ঐনা মহাক্কা নাকল অনিগী ওইবা মীফম পাঙথোক্তুনা কম্প্রিহেন্সিব স্ত্রেতেজিক পার্ত্নরসিপকী মখাদা মমায় কয়া লোঙবা ভারত অমসুং ওস্ত্রেলিয়াগী তেংবাংনবগী মরী অমসুং রীজনেল অমদি মালেমগী ওইবা ৱাফমশিং খন্ননবা পান্দম থম্লি‍। ভারত অমসুং জপানগী মরক্তা শেন্মিৎলোনগী ওইবা তেংবাংনবগী থৌওং অসি স্পিসিএল স্ত্রেতেজিক এন্দ গ্লোবেল পার্ত্নরসিপকী মরুওইবা মশক অমনি‍। মার্চ মীফমদা, পি.এম. কিসিদা অমদি ঐনা লাক্কদৌরিবা চহি মঙাসিদা জপান্দগী ভারত্তা পব্লিক অমসুং প্রাইভেৎ ইনভেস্তমেন্ত ওইনা জে.পি.ৱাই. ত্রিলিয়ন ৫ খোমগৎনবা ৱাখল্লোন লাউথোকখি‍। চৎকদৌরিবা খোঙচৎ মনুংসিদা হায়রিবা পান্দম অসি ফংনবগীদমক ঐখোয়গী লৈবাক অনিসিগ মরক্তা শেন্মিৎলোনগী মরী কনখৎহন্নবগীদমক জপানগী লল্লোন ইতিক্কী লুচিংবশিংগী উনগনি‍। জপান অসি ভারত মচা ৪০,০০০রোমগী য়ুম ওইদুনা হায়রিবা ভারত মচাশিং অসিনা ঐখোয়গা জপানগী লৈনরিবা মরী অসিবু লেঙহন্দনা ফাদুনা থম্লিবনি‍। মখোয়গা ৱারী ৱাতায় শাননবগীদমকসু ঐনা পান্দম থম্লি‍।
পি.এম.না চহি ১৫-১৮গী কাংলুপকী অঙাং করোর ২ ভেক্সিনেশন তৌখিবগী থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভেক্সিনেশন তৌবগী খোংজেল অসিবু ঙাক্না থম্নবা মীয়ামদা হায়রকখ্রে অমসুং কোবিদকা চুনবা চৎনা কাংলোনশিং ঙাক্না চৎনবা মীয়ামদা হায়রকখ্রে। য়ুনিয়ন হেল্থ মিনিস্তর, দা. মনসুখ মান্দভিয়াগী ত্বীত অমা পল্লদুনা, প্রধান মন্ত্রীনা হায়খি: “য়াম্না ফখ্রে! নিংথিনা পাংথোকখ্রে ঐগী নহা ওইরিবা মরুপশিং মসিগী খোংজেল মখাতানা চত্থহনসি। মীপুম খুদিংমক্তা কোবিদ-১৯গা মরী লৈনবা প্রোতোকোলশিং ঙাক্না চৎনবা হায়জরি অমসুং করিগুম্বা নখোয়না হান্নদগী কাপখিদ্রিবা ওইরগদি, ভেক্সিন কাপথোকউ। ”
শ্রী জগদিশ থক্করনা লৈখিদবদা প্রধান মন্ত্রীনা অৱাবা ফংদোকখ্রে

পি এম ওগী পি আর ও, জগিস থাক্কর লৈখিদবদা প্রধান মন্ত্রী নরেন্দ্র মোদীনা অৱাবা ফোংদোক্লি। “পি এম ওগী পি আর ও, জগদিস থাক্কর লৈখিদবদা থম্মোয় শোক্না অৱাবা পোকই । জগদিসভাই অসি অহল ওইরবা পাউমী অমনি অমসুং গুজরাত অমসুং দিল্লিদা চহি কয়া মহাক্কা থবক তৌমিন্নরকপদা ঐ নুংঙাইবা ফাওই । মহাক্কী ইচম-চম্বা অমসুং থম্মোয় চাউবা অদুগীদমক মহাক মীয়াম্না খঙনৈ । চহি কয়া জগদিসভাইগা পাউমী কয়াগা চাং নাইনা উনখি । মহাক্না মমাংদা গুজরাতকী চীফ মিনিস্তর কয়াদা থবক তৌমিন্নরকখ্রে । মহাক্কী থবক্ত ঙাওজবা অমসুং থবক অদু শিংথাবা য়ানা পাংথোকপা অঙকপা মীওই অমা ঐখোয়না মাংজরে । মহাক্কী ইমুং-মনুং অমসুং মহাক নুংশিজবশিংগী অৱাবদা শরুক য়াজরি” হায়না প্রধান মন্ত্রীনা হায়খি ।